เงินบาทเปิดตลาด 30.47/49
ธนาคารซีไอเอ็มบีไทย รายงาน เงินบาทเปิดตลาดที่ 30.47/49 แนวโน้มปรับตัวแข็งค่าตามตลาดหุ้น
5 ก.ค. 2554

ธนาคารซีไอเอ็มบีไทย รายงาน เงินบาทเปิดตลาดที่ 30.47/49 แนวโน้มปรับตัวแข็งค่าตามตลาดหุ้น 
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดวันนี้ที่ระดับ 30.47/49 บาท/ดอลลาร์ จากเย็นวานนี้อยู่ที่ระดับ 30.45/51 บาท/ดอลลาร์ 
ส่วนความเคลื่อนไหวของค่าเงินสกุลหลักต่างประเทศวันนี้ เงินเยนอ่อนค่าลงมาเล็กน้อย ล่าสุดอยู่ที่ระดับ 81.05/06 เยน/ดอลลาร์ จากวานนี้ที่ปิดตลาดที่ระดับ 80.64/67 เยน/ดอลลาร์ ส่วนเงินยูโรยังแข็งค่าต่อ ล่าสุดอยู่ที่ระดับ 1.4472/1.4477 ดอลลาร์/ยูโร จากวานนี้ที่ปิดตลาดที่ระดับ 1.4519/4522 ดอลลาร์/ยูโร
นักบริหารเงิน คาดว่า เงินบาทดูเหมือนน่าจะปรับตัวแข็งค่าขึ้นได้บ้างเนื่องจากวานนี้ตลาดหุ้นไทยบวกค่อนข้างมาก และนักลงทุนต่างชาติซื้อสุทธิหนาแน่นหมื่นกว่าล้าน
ประเมินกรอบการเคลื่อนไหวของค่าเงินบาทวันนี้ไว้ที่ 30.40-30.55 บาท/ดอลลาร์
วันนี้ วันอังคาร มีกระทรวงพาณิชย์สหรัฐเปิดเผยตัวเลขยอดสั่งซื้อของโรงงานเดือนพ.ค.